kardosdrur/scandi-wiki huggingface dataset:
Blåsyre

Blåsyre eller hydrogencyanid er en kemisk forbindelse, som har den kemiske formel HCN. Blåsyre er en farveløs, yderst giftig og flygtig substans, som har kogepunkt lige over stuetemperatur, ved 26 °C. Den har en svag duft af bitre mandler, som nogle mennesker ikke er i stand til at lugte. Blåsyre er en svag syre, som ioniseres i vand og danner cyanidioner, CN-. Salte af blåsyre kaldes cyanider. HCN er et vigtigt startmolekyle i syntesen af mange biologiske molekyler, som f.eks. polymerer og lægemidler.

Kemiske reaktioner 
Cyanidioner kan adderes til ketoner, hvorved der dannes cyanohydriner. Denne reaktion foregår ved syntesen af aminosyrer, bl.a. den essentielle aminosyre methionin.

HCN kan også adderes til alkener, hvorved der dannes nitriller. Denne reaktion kaldes hydrocyanering.

Forekomst og anvendelse 
Frugter der har kerner, såsom kirsebær, abrikoser, bittermandler og æbler, indeholder små mængder af cyanohydriner, som f.eks. mandelonitril, hvorfra der langsomt frigives blåsyre.

Blåsyre anvendes bl.a. til insektgifte (f.eks. Zyklon B), sprængstoffer, maling og, i USA ved udførelsen af dødsstraf i gaskammer.

Nogle tusindben frigiver blåsyre som forsvarsmekanisme. Dette er også tilfældet for nogle insekter. Der findes HCN i udstødnings-, tobaks- og brænderøg, og i røg fra afbrænding af kvælstof-holdige plasticforbindelser.

Anvendelse i kemisk krigsførelse 
En blåsyrekoncentration på få hundrede ppm i luft vil slå et menneske ihjel i løbet af få minutter. Giftigheden skyldes cyanidionen, der forhindrer den cellulære respiration. Mest kendt som middel i kemisk krigsførelse er blåsyre nok under navnet Zyklon B, der blev brugt af Hitlers nazi-regime til udryddelsen af jøder og politiske modstandere under 2. verdenskrig.

Se også 

 Miller-Urey-eksperimentet

Kilder

Eksterne henvisninger 
 Internationalt kemiseikkerhedsblad
 Hydrogencyanid og cyanider

Kvælstofforbindelser
Kulstofforbindelser
Viby (Kerteminde Kommune)

Viby er en lille landsby på Hindsholm, nord for Kerteminde på det østlige Fyn. Landsbymiljøet med de gamle gårde er stort set bevaret, som det så ud før de store landboreformer for 200 år siden. I Viby er gårdene placeret langs den slyngede bygade.
 
Den oprindelige del af Viby Kirke er opført 1340 af munkesten på dobbeltsokkel af granit i den romanske periode og består af romansk skib med gotisk midtparti og sengotisk langhuskor samt vestparti, våbenhus og gravkapel i syd. Kirken er indvendig smykket med kalkmalerier.

Den fredede Viby Mølle umiddelbart vest for landsbyen, blev opført i 1852 som erstatning for en stubmølle. 1870 brændte møllen og i 1873 blev den nye hollandske vindmølle taget i brug. Viby Mølle gennemgår 2019-2021 på grund af trænedbrud forårsaget af anvendelsen af trykimprægnering og jern ved restauringen i 1988, en større restaurering, men er juni-september åben for besøgende på søndage mellem kl. 13 og 16.

Referencer 

Lokaliteter i Kerteminde Kommune
Hindsholm
Ceremonial Oath

Ceremonial Oath var et svensk melodisk dødsmetal-band der blev stiftet tidligt i 1990'erne under navnet Desecrator. Bandet brød op i 1995 og gennem deres korte karriere havde de fået udgivet 2 demoer 1 EP og 2 albums.

Diskografi 
 Promo 1991 (Demo, 1991)
 Lost Name of God (EP, 1992, Corpse Grinder Records)
 The Book of Truth (Album, 1993, Modern Primitive Records)
 Carpet (Album, 1995, Black Sun Records)

Udgivelser under navnet Desecrator 
 Wake The Dead (Demo)
 Black Sermons (Demo)

Medlemmer 
 Anders Fridén – Vokal (1993 – 1995)
 Anders Iwers – Guitar (1989 – 1995)
 Mikael Andersson – Guitar (1993 – 1995)
 Thomas Johansson – Bas (1993 – 1995)
 Markus Nordberg – Trommer (1989 – 1995)

Forige medlemmer 
 Jesper Strömblad – Bas (1990 – ???)
 Oscar Dronjak – Vokal, guitar (1990 – 1993)

Periodemedlemmer 
 Tomas Lindberg – Vokal på 8 sange på Carpet albummet (1995)

Noter 

Metalgrupper fra Sverige
Melodisk dødsmetal-grupper
Musikgrupper fra 1989
The Book of Truth

The Book of Truth var det melodiske dødsmetalband Ceremonial Oath debutalbum der udkom i 1993 gennem Modern Primitive Records.

Spor 
 "Prologue: Sworn to Avenge" – 1:04
 "Chapter I: The Invocator" – 3:16
 "Chapter II: For I have Sinned – The Praise" – 5:24
 "Chapter III: Enthroned" – 5:16
 "Chapter IV: Only Evil Prevails" – 5:30
 "Chapter V: Thunderworld" – 2:26
 "Chapter VI: Lords of Twilight" – 5:42
 "Chapter VII: Ceremonial Oath" – 7:34
 "Chapter VIII: The Lost Name of God" – 3:52
 "Chapter IX: The Book of Truth" – 1:51
 "Chapter X: Hellbound" – 3:40

Ceremonial Oath-album
Metalalbum
Trajans forum

Trajans forum (latin: Forum Traiani) er tidsmæssigt det sidste af kejserforaene i Rom.

Historie 
Forummet blev bygget efter ordre af kejser Trajan med krigsbytte fra kampagnen i Dacia, der sluttede i 106. Fasti Ostiensi anfører, at forummet blev indviet den 1. januar 112, mens Trajans søjle blev indviet i 113. 

For at bygge dette monumentale kompleks var der påkrævet omfattende udgravninger. Arbejdere fjernede siderne på Quirinalhøjen og Capitolium, som lukkede dalen med kejserforaene mod Marsmarken.

Muligvis blev udgravningerne indledt under kejser Domitian, men det samlede forumprojekt tilskrives arkitekten Apollodorus fra Damaskus, som havde deltaget i Dacia-kampagnen sammen med Trajan.

Samtidig med opførelsen foregik der flere andre projekter: Trajans marked blev opført og Cæsars forum samt Venus Genetrix templet blev renoveret.

Struktur 
Forummet blev opført på en kæmpemæssig piazza på 200 × 120 m afgrænset af stoaer med exedrae på to sider. Hovedindgangen til forummet befinder sig i den sydlige ende, hvor en triumfbue holder en statue af Trajan i en stridsvogn med et seksforspand. Basilica Ulpia befinder sig i nordenden af piazzaen, der var brolagt med firkantede blokke af hvid marmor og indeholdt en stor rytterstatue af Trajan. På begge sider af piazzaen er der markeder samt de førnævnte exedrae.

Nord for basilikaen fandtes en mindre piazza med et tempel dedikeret til den guddommelige Trajan længst væk med front indad. Direkte nord for Basilica Ulpia på hver side af forummet fandtes biblioteker, det ene med dokumenter på latin, det andet med græske dokumenter. Mellem de to biblioteker befandt sig den 38 m høje Trajans søjle.

I midten af det 4. århundrede besøgte Constantius II Rom og blev imponeret af den store rytterstatue af Trajan og de omkringliggende bygninger. Besøget og stederne er beskrevet af historikeren Ammianus Marcellinus.

I nutiden er der kun en del af markederne og Trajans søjle tilbage.

Efter romertiden 
I midten af det 9. århundrede blev marmorbelægningen på piazzaen systematisk fjernet for at blive genbrugt på grund af kalkens gode kvalitet. På samme tid blev belægningen genskabt i smedejern som et tegn på, at piazzaen stadig blev brugt som forsamlingssted.

Henvisninger 
 Leland M. Roth: Understanding Architecture: Its Elements, History and Meaning (1993).
 Mercati di Traiano, virtuel fototur i Rom 

Antikke bygninger i Rom
Torve og pladser i Italien
Fred Thompson

Frederick Dalton Thompson (født 19. august 1942, død 1. november 2015) var en amerikansk advokat, lobbyist, skuespiller, tidligere senator og præsidentkandidat for republikanerne ved valget i 2008.

Hans nærmere berøring med det politiske liv begyndte i 1972, hvor han forlod jobbet som vicestatsanklager for at lede Howard Bakers senatsvalgkampagne. Ham var en af de ledende juridiske rådgivere for senatets Watergate-komité. Siden arbejdede han som lobbyist i USAs Kongres for store industri- og finansforetagender.

I 1977 var han som jurist involveret i en sag, der førte til, at Tennessees guvernør måtte trække sig tilbage pga. korruption. En bog om denne sag skulle filmatiseres, og Thompson blev spurgt, om han ville spille sig selv i filmen. Det ville han; siden blev det til en lang række film, bl.a. Kampen om Røde Oktober og Cape Fear.

I 1994 blev han valgt til senatet, her repræsenterede han Tennessee frem til 2003, hvor han ikke genopstillede. Han var bl.a. formand for senatsudvalget der tog sig af regeringens anliggender.

Op til primærvalgene i 2002 støttede Thompson Lamar Alexander, og da denne trak sig blev Thompson en af John McCains støtter. Imens han sad i senatet, og også siden, har han fortsat været aktiv som skuespiller. Mest optaget har han dog været af at arbejde bag linjerne i og for republikanerne.

I marts 2007 dukkede han op på Fox-TV, hvor hans mulige kandidatur ved præsidentvalget i 2008 blev nævnt for første gang i et af de store medier. Siden da har han ligget højt, med mellem 13 og 25% af de adspurgte i meningsmålinger. I løbet af maj måned er mediernes opmærksomhed mere og mere rettet mod Thompson, ikke mindst efter to TV-programmer, hvor 10 allerede erklærede republikanske kandidater har mødt offentligheden i samlet flok.

Eksterne referencer 
 
 United States Senator Fred Dalton Thompson Congressional Website (From Internet Archive retrieved 03 January 2007)
 Hometown Biography- Fred Thompson  Hometown Biography
 On the Issues – Fred Thompson  issue positions and quotes
 2002 (Senator)  2000 (Senator)  (Senator)  1996 (Senator)  1994 (Member of Congress) 
 Washington Post "Congress Votes Database: Fred Thompson" (voting record)  
 Fred2008.org – A website endorsing the candidacy of Fred Thompson for President of the United States.  
 Texans for Thompson – Texans supporting the draft Fred Thompson movement.  
 Sun-Times "Thompson's White House Talk is No Act". Robert Novak. 
 Draft Fred Thompson – The Draft Fred Thompson movement 

Amerikanske republikanske præsidentkandidater 2008
Medlemmer af Senatet i USA
Trampolinspring

Trampolinspring er en sportsgren, hvor en eller flere deltagere skal hoppe på en trampolin og lave diverse øvelser og spring. Trampolinsporten organiseres i Danmark af Danmarks Gymnastik Forbund (DGF).

Der er konkurrencer i trampolinspring for enkeltpersoner (individuelt), for femmandshold og for synkroniserede par. Man får point alt efter udførelse og sværhedsgrad, idet der trækkes point fra, hvis springeren kommer ud af rytme, laver fejl i et spring, har usikkerhed med mere.

Trampolinen 
Trampolinen er ca. 1,20 meter høj, har en længde på 3,60-4,50 meter og en bredde på ca. 3 meter. Trampolinen består af en udspændt nylondug, der oftest er flettet. Dugen er spændt op i en metalramme med ca. 120 stålfjedre, som er dækket med en sikkerhedsmåtte, så man ikke falder ned gennem fjedrene. For enderne stiller man oftest et stativ med en tyk sikkerhedsmåtte op.

Trampolinens dug er som regel hvid, med nogle rødlige streger der viser springeren, hvor han eller hun skal lande for at få det bedste spring ud af det.

Sikkerhed og modtagning 
På hver af trampolinens fire sider står der nogle såkaldte modtagere, der skal stå klar og observere under konkurrencen. Ved et evt. fald skal modtagerne prøve at gribe eller hjælpe, hvis det er muligt, for at gøre sikkerheden så høj som muligt for springeren. Modtageren kaldes også en iagttager.

Konkurrencerummet 
Konkurrencerummet skal have en højde på mindst 7 meter. Dette kræves der fra DGF, både på grund af sikkerheden, og for at springeren kan give sine spring fuld højde, idet der er nogle spring/hop, der kræver, at der er denne minimumhøjde på syv meter.

Ved internationale konkurrencer skal der være 8 meters frihøjde over trampolinen.

Synkronspring 
Ved synkronspring er man normalt to personer der hopper sammen. I synkronspring er det meget vigtigt, at begge deltagere følger hinanden helt præcist. Hvis en af de to deltagere kommer ud af takt, straffes de med minuspoint.

Trampolinspringere 
Trampolinspring er en sport for både børn og voksne i alle aldre og uanset niveau. Der påstås, at alle kan lære det, bare man har vilje til det. Trampolintræningen er ikke opsplittet i køn, der er både piger og drenge på holdene. Til konkurrencer springes der dog kønsopdelt.

Historie 
Trampolin er en international sportsgren, der har været en del af det olympiske program siden Sydney 2000.
Danmark var for første gang repræsenteret ved OL i Athen 2004 ved Peter Jensen, som også repræsenterede Danmark ved OL i Beijing 2008 og London 2012.

Gennem 1940'erne og 1950'erne blev trampolinspring udviklet til en sportsgren og introduceret i Europa. I 1964 afholdtes de første verdensmesterskaber i London, og den første mandlige verdensmester blev amerikaneren Dan Millman.

Trampolin har tidligere været en uafhængig sportsgren organiseret under Federation International de Trampoline (FIT), men er i dag organiseret under FIG, Federation International de Gymnastique og i Danmark under Danmarks Gymnastik Forbund.

Eksterne henvisninger
Euskaltel-Euskadi (1994-2013)

Euskaltel-Euskadi var et cykelhold, som var sponseret af det baskiske telekommunikations-selskab Euskaltel og fungerede som et uofficielt baskisk landshold. Cykelholdet fik også en del økonomisk støtte fra den baskiske regering, noget som viste at Euskaltel-Euskadi var meget populært i Baskerlandet

Holdet havde sit hovedkvarter i den lille by Durango i den baskiske provins Vizcaya. Det var også her, at holdet i 1994 blev stiftet af Miguel Madariaga. Baskerlandet er det området i verden hvor der er flest cykelryttere per indbygger, så målet var at skabe et cykelhold kun bestående af baskere. Denne filosofi var de tro mod, noget som gjorde holdet meget populært i Baskerland. De første år da cykelholdet var blevet startet havde det en dårlig økonomi. Efter nogle år var gælden oppe på hele 69 millioner pesetas, da en stor sponsor udeblev. I 1997 kom telekommunikations-giganten Euskaltel på banen og den økonomiske situation forbedrede sig meget. Siden da har Euskaltel og til holdet blev nedlagt i 2013, gav den holdet stor økonomisk tryghed, mens holdet gav Euskaltel og Baskerlandet mange store sejre og øjeblikke. Gennembrudssæsonen på det allerhøjeste niveau kom i 2003, da Haimar Zubeldia og Iban Mayo blev nummer 5 og 6 i Tour de France, og Iban Mayo vandt den ottende etape på L'Alpe d'Huez. Holdet fik ProTour-lisens, og var derved blandt de 20 bedste hold i verden. I 2006 kom nyheden om at Euskaltel havde fornyet sin sponsor aftale med holdet frem til 2008. Holdet blev nedlagt i 2013.

Det seneste hold i 2013-sæsonen

Rytterne

Sejre 2007

Udstyr 
 Beklædning: Moa
 Cykler: Orbea
 Gear: Shimano
 Hjul: Shimano

Noter

Referencer

Eksterne henvisninger 

 Holdets sponsor hjemmeside 

Ophørte cykelhold fra Spanien
Etableret i 1994
Ophørt i 2013
Sandgerði

Sandgerði er en islandsk fiskeriby på veskysten af Reykjanes-halvøen, beliggende ved vej nr. 45. Byen huser et maritimtcenter, der tillige fungerer som forskningscenter og museum.
Mange af indbyggerne arbejder i de nærliggende byer Keflavík og Reykjavík.

Historie 
Efter ophævelsen af det danske handelsmonopol i det 19. århundrede, bosatte flere udenlandske købmænd sig og byen mange sig til en fiske og handelsby med mange udenlandske købmænd.
1918 fik byen og Reykjanes elektricitet og i de følgende år var udviklede fiskeindustrien sig og ca. 40 mindre fiskekuttere var hjemmehørende i byen.

Ca. 7 km syd for byen ligger den seværdige sten-kirke Hvalsneskirkja fra 1887.

Venskabsbyer 
 Vágur, Færøerne

Eksterne henvisninger 

 Kommunens hjemmeside
 Satelitfoto

Byer på Island
Christian Winther

Christian Winther kan referere til flere personer:
 Christian Winther (digter) (1796-1876)
 Christian Winther (journalist) (1914-1990)
 Christian Winther (videnskabsmand) (1873-1968)
Isola di San Pietro

Isola di San Pietro er en ø ud for Sardiniens sydvestlige kyst. Øen har et areal på ca. 51 km², og den har 6.600 indbyggere, hvoraf hovedparten bor i byen Carloforte. Der er færgeforbindelse til Portovesme på Sardinien og til Calasetta på naboøen Isola di Sant'Antioco.

Historie 

Øen er kendt helt fra fønikisk tid, og der findes desuden rester af nuragher på øen. Sit navn har den fået, fordi en legende siger, at det var her Sankt Peter gik i land i år 46 på sin vej til Rom. Indtil midten af 1700-tallet var der kun få beboere på øen; men på dette tidspunkt blev øen koloniseret af mennesker, hvis familier oprindeligt var udvandret fra Ligurien, området omkring Genova, til øen Tabarka ved den tunesiske kyst. Gentagne overfald fra pirater førte imidlertid til, at befolkningen søgte et nyt sted at bo. I 1736 grundlagte de derfor byen Carloforte på Isola di San Pietro, opkaldt efter kongen, Carlo Emanuele III, som havde givet dem lov til at bosætte sig på øen. Den gamle by udgør således et arkitektonisk hele fra midten af 1700-tallet, og øens befolkning taler fortsat en ligurisk, og ikke en sardisk dialekt. Befolkningen ernærede sig tidligere ved fiskeri, især tun, men denne fangst er i dag ophørt; men man kan på den nordlige ende af øen fortsat se en nu nedlagt tunfangerstation.

Natur 

Øen har mod vest stejle klippekyster og mod øst mere flade kyster. Det højeste punkt er Gauardia di Mori, 211 m.o.h. Plantelivet er præget af maki, og øen er kun i ringe grad opdyrket, men der findes enkelte vinmarker. Øen har et rigt fugleliv, og på de stejle klipper ved Calo Fico yngler den sjældne eleonorafalk. På østkysten, ved nogle kunstige søer, der har været anvendt til at udvinde salt fra havvandet, ses mange flamingoer.

Øer i Italien
Sardinien
Tysfjord

Tysfjord (samisk Divtasvuona suohkan) er en tidligere kommune der lå længst mod nord i Salten og i den søndre del af Ofoten i Nordland fylke i Norge. Tysfjord kommune blev i forbindelse med Kommunereformen i Norge 1. januar 2020 delt langs fjorden. Den nordøstlige del blev en del af nye Narvik kommune, den sydlige del tilfaldt Hamarøy kommune. Den grænsede i nord til Ballangen, og i syd og vest til Hamarøy. Kommunen har i øst en lang grænse til Sverige. Tysfjord er et samisk kærneområde. I dag er Tysfjord en to-sproglig kommune, med norsk og samisk sprog , og blev fra 1. januar 2006 indlemmet i Sametingets Sprogforvaltningsområde.

Tysfjord kommune er venskabskommune med Kirisji i Leningrad oblast.

Geografi 
Kommunen har navn efter Tysfjorden, som har grene langt indover mod grænsen til Sverige. Det samiske navn er Divtasvuodna. Længst ind går Hellemofjorden. Fra Hellemobotn til svenskegrænsen er der i luftlinje 6,3 km – Norges smalleste punkt syd for for Finnmark. I grænseområderne og mellem fjordarmene er der et fjeldlandskab med toppe på over 1.500 moh inde ved grænsen, og med nationalfjeldet Stádda/Stetind på 1.392 moh som den højeste i de ydre områder. Tysfjords højeste fjeld er Bjørntoppen (Gihtsetjåhkkå) med 1.520 moh. Tysfjords indbyggerne bor hovedsagelig i byerne Storjord (Stuorgiedde) med cirka 250 indbyggere, Kjøpsvik (Gásluokta) med omtrent 950 indbyggere, Drag (Ájluokta) med omtrent 950 indbyggere og i den fraflytningstruede bygd Musken (Måske) med cirka 40 indbyggere.
 
Tysfjord kommune ligger i det lulesamiske kerneområde på norsk side. Derfor er størstedelen af befolkningen af lulesamisk eller af sjøsamisk oprindelse.

Tysfjorden er Norges næstdybeste fjord. På sit dybeste punkt ved Hulløya er den 897 m dyb. (Den dybeste er Sognefjorden) Nord-Europas næstdybeste grotte, med det samiske navn Råggejávrrerájgge, ligger også her. Norges første naturreservat Bekkenesholmen (Bæhtsásasjsuoloj) ligger også i Tysfjord kommune. Det blev etableret i 1928. Tysfjord er også kendt for sine rige fiskeforekomster, og verdens største sildefiskeri foregår her hver vinter.

Store flokke spækhuggere på jagt efter vårgydende sild er blevet en turistattraktion de senere år.

Byer og bebyggelser 
 Gásluokta/Kjøpsvik
 Ájluokta/Drag
 Ájládde/Hellandsberg
 Soahkeluokta/Bjørkvik
 Stuorgiedde/Storjord
 Måsske/Musken
 Tjierrekluokta/Nordbukt
 Vuodnabahta/Hellemobotn
 Hierggenjárgga/Korsnes
 Storå/Jågåsijdda

Tusenårssted 
Kommunens tusenårssted er Korsnes/Hierggenjárgga. Stedet ligger ved indsejlingen til Tysfjord og er på en måde
porten til kommunen. I området er der helleristninger og Korsnes har også et aktivt og levende bygdemuseum.

På Korsnes ligger også Tysfjords ældste kirke og handelssted.

Personer fra Tysfjord

Anna i Makkvatnet († 1969)

Eksterne henvisninger 

 ORCA TYSFJORD spækhuggersafari i Tysfjord
 Stetind – Norges nationalfjeld
 Tysfjordbilder – Billeder fra Tysfjord kommune
 Kultur i Tysfjord på kortfra Kulturnett.no 

Tidligere kommuner i Norge
Nordland
Carloforte

Carloforte (sardisk: UPàize, Carlufòrti) er en by og en kommune (comune) i provinsen Sud Sardegna i regionen Sardinien i Italien. Byen ligger i 10 meters højde og har 6.215 indbyggere (2016). Kommunen har et areal på 51,10 km².

Referencer

Henvisninger 

Kommuner i provinsen Sud Sardegna
Christian Winther (journalist)

Christian Winther (født 9. oktober 1914, død 27. oktober 1990) var en dansk journalist, som 1969-1984 var ansat som Radioavisens og Orienterings korrespondent i Washington og New York. Med gennemarbejdede manuskripter og en distinkt, personlig oplæsning holdt han lytterne – og en gang imellem seerne – velorienteret om de politiske forhold i USA. Under Watergate-sagens udvikling brændte hans borgerlige anstændighedsfølelse og foragt for præsident Nixon klart igennem reportagens objektivitet.

Journalister fra Danmark
Ansatte i DR
Personer i Kraks Blå Bog (afdøde)
Dansk Svineproduktion

Dansk Svineproduktion er en faglig organisation for de danske svineproducenter. Den er nedsat af Danske Slagterier, Dansk Landbrug og foreningen Danske Svineproducenter. Organisationen, der ledes af en bestyrelse bestående af 11 medlemmer, har ansvaret for de landsdækkende forsøgs- og udviklingsopgaver vedrørende den levende gris samt formidling af den indsamlede viden. 

Organisationens opgaver er opdelt i følgende områder:
 Ledelse og Koordinering
 Avl og Opformering
 Ernæring og Reproduktion
 Stalde og Produktionssystemer
 Veterinær Forskning og Rådgivning
 Dansk Landbrugsrådgivning, Svin

Fra 2009 indgår Dansk Svineproduktion i interesseorganisationen Landbrug & Fødevarer.

Ekstern henvisning 
 Dansk Svineproduktion

Svineproduktion
Svinebrug
Landbrugsorganisationer
Team TotalEnergies

Team TotalEnergies er et fransk professionelt cykelhold som konkurrerer i UCI Europe Tour. Holdet har hovedkvarter i Vendée-distriktet i Vest-Frankrig, og sportschef er tidligere professionel cykelrytter Jean Rene Bernaudeau. 

Tour de France 2011 blev en enorm succes for det franske cykelhold; Kaptajnen, Thomas Voeckler, kom i mål efter et langt udbrud under 9. etape, hvilket sendte ham direkte i den gule førertrøje. Cykelverdenen regnede dog ikke med at Voeckler ville beholde den særlig længe, da løbets første bjergetaper ventede et par dage forude. Men i mod alle forventninger, lykkedes det Voeckler at sidde på hjul af løbets helt store profiler, frem til 19. etape, som havde mål på L'Alpe d'Huez. Bjerget var dog for stor en mundfuld for franskmanden, og måtte desværre afgive trøjen til den unge Andy Schleck pga. tidstabet. 
Det vil dog stadig være et Tour de France, som vil være husket af mange cykelelskere, netop pga. denne franske overraskelse.

Sæsoner

2023

Sejre

2022

Sejre

2021

Sejre

2020

Sejre

2019

Sejre

2018

Sejre

Referencer

Eksterne henvisninger 

Cykelhold fra Frankrig
Etableret i 1984
Johannes Andersen

Johannes Andersen har flere betydninger:

 Johannes Andersen (musiker)
 Johannes Andersen (samfundsforsker)
 Johannes Andersen (fodboldspiller)
 Johannes Andersen (skuespiller)
Middelfart Sparekasse

Middelfart Sparekasse er en dansk sparekasse med hovedsæde i Middelfart på Fyn. Banken har 14 filialer primært på Fyn og i Trekantsområdet.

Sparekassen havde ved udgangen af 2021 et overskud før skat på 179,6 mio. kr.. Sparekassen beskæftigede 350 medarbejdere.

Sparekassen blev stiftet i 1853 af den lokale håndværkerforening under navnet "Spare og laanekassen for Middelfart og Omegn".

Referencer

Eksterne henvisninger 
 Hjemmeside for Middelfart Sparekasse

Banker i Danmark
Danske virksomheder etableret i 1853
Sparekasse